Document ID: 32005R1954

KOMISSION ASETUS (EY) N:o 1954/2005,
annettu 29 päivänä marraskuuta 2005,
yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa neuvoston asetuksessa (EY) N:o 1782/2003 säädettyjen täydentävien ehtojen, tuen mukauttamisen ja yhdennetyn hallinto- ja valvontajärjestelmän soveltamista koskevista yksityiskohtaisista säännöistä annetun asetuksen (EY) N:o 796/2004 muuttamisesta ja asetuksesta (EY) N:o 1782/2003 poikkeamisesta tuen maksamisen osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (1) ja erityisesti sen 28 artiklan 3 kohdan ja 145 artiklan c alakohdan,
sekä katsoo seuraavaa:
(1)
Komission asetuksessa (EY) N:o 796/2004 (2) vahvistetaan asetuksen (EY) N:o 1782/2003 mukaisiin suoriin tukiin tarvittaessa tehtävien erilaisten vähennysten laskemiseen käytettävä menetelmä. Kyseistä menetelmää on tarpeen selkeyttää määrittämällä vähennysten laskemisessa noudatettava järjestys.
(2)
Asetuksen (EY) N:o 1782/2003 64, 70, 71 ja 143 b artiklassa säädetään, että komissio vahvistaa talousarviomäärärahojen enimmäismäärän kullekin kyseessä olevalle suoralle tuelle. Olisi annettava säännös kyseisten enimmäismäärien ylittymisen toteamisesta ja ylityksen suuruuden määrittämisestä. Tässä yhteydessä olisi vältettävä, että yksittäisestä hakijasta johtuvat sääntöjenvastaisuudet vaikuttavat ylityksen laskemiseen.
(3)
Asetuksen (EY) N:o 1782/2003 10 artiklassa säädetään kaikkien tiettynä kalenterivuonna myönnettävien suorien tukien mukauttamisesta johtuvista vähennyksistä ja mainitun asetuksen 11 artiklassa säädetään kaikkien tiettynä kalenterivuonna myönnettävien suorien tukien rahoituskurista johtuvista mukautuksista. Kyseisten artiklojen soveltamista koskevia säännöksiä on tarpeen mukauttaa vastaamaan vähennysten uutta laskemisjärjestystä, jota noudatetaan viljelijöille maksettavien tukien laskennassa.
(4)
Asetuksen (EY) N:o 796/2004 79 artiklassa vahvistetaan menettely sen määrittelemiseksi, onko asetuksen (EY) N:o 1782/2003 12 artiklassa tarkoitettu 5 000 euron yläraja saavutettu. Vähennysten uuden laskemisjärjestyksen vuoksi kyseistä menetelmää olisi mukautettava.
(5)
Useilla jäsenvaltioilla on vaikeuksia asetuksessa (EY) N:o 1782/2003 käyttöön otettujen tukijärjestelmien soveltamisen edellyttämien toimenpiteiden päätökseen saattamisessa. Tämän vuoksi jäsenvaltioille olisi asetuksen (EY) N:o 1782/2003 28 artiklan 2 kohdasta poikkeamalla annettava mahdollisuus maksaa tuki kahtena eränä. Yhteisön taloudellisten etujen suojaamiseksi jäsenvaltioiden maksama ensimmäinen erä saisi kuitenkin olla enintään sen määrän suuruinen, jonka osalta tukikelpoisuus on jo vahvistettu ja jonka osalta on selvää, että määrä ei ylitä maksettavan tuen kokonaismäärää.
(6)
Suorien tukien määrän laskennassa tehtävien vähennysten laskemisjärjestyksen muutosten vuoksi eräiden jäsenvaltioiden on mukautettava kyseisten tukijärjestelmien hallintojärjestelmiään. Jotta tällaiset mukautukset eivät johtaisi vuoden 2005 tukimaksujen viivästymiseen, jäsenvaltioille olisi eräiden tukijärjestelmien osalta annettava mahdollisuus aloittaa vähennysten uuden laskemisjärjestyksen soveltaminen ensimmäistä kertaa vuoden 2006 tukihakemuksiin.
(7)
Tässä asetuksessa säädetyt toimenpiteet ovat suorien tukien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 796/2004 seuraavasti:
1)
Korvataan 71 artikla seuraavasti:
”71 artikla
Vähennysten kasaantuminen
1. Jos säännösten noudattamatta jättäminen muodostaa myös sääntöjenvastaisuuden, mikä on merkityksellistä vähennysten tai poissulkemisten soveltamiseksi niin IV osaston I luvun kuin sen II luvun mukaisesti,
a)
asianomaisiin tukijärjestelmiin on sovellettava IV osaston I luvun mukaisia vähennyksiä tai poissulkemisia;
b)
maatilan tulotukijärjestelmässä ja muissa tukijärjestelmissä, joihin ei sovelleta a alakohdassa tarkoitettuja vähennyksiä tai poissulkemisia, myönnettävään tukien kokonaismäärään on sovellettava IV osaston II luvun mukaisia vähennyksiä ja poissulkemisia.
Ensimmäisessä alakohdassa tarkoitettuja vähennyksiä tai poissulkemisia on sovellettava 71 a artiklan 2 kohdassa säädettyä menettelyä noudattaen.
2. Jollei neuvoston asetuksen (EY) N:o 2988/95 (3) 6 artiklasta muuta johdu, tämän asetuksen mukaiset vähennykset ja poissulkemiset eivät rajoita muista yhteisön säännöksistä tai kansallisesta lainsäädännöstä johtuvien lisäseuraamuksien soveltamista.
2)
Lisätään 71 a artikla seuraavasti:
”71 a artikla
Vähennysten soveltaminen
1. Jäsenvaltioiden on laskettava viljelijälle kunkin asetuksen (EY) N:o 1782/2003 liitteessä I mainitun tukijärjestelmän mukaisesti myönnettävän tuen määrä kyseisessä tukijärjestelmässä vahvistetuin edellytyksin ottaen tarvittaessa huomioon perusalan tai taatun enimmäisalan taikka palkkiokelpoisten eläinten lukumäärän ylitys.
2. Jos sääntöjenvastaisuuksien, hakemusten myöhässä jättämisen, viljelylohkojen ilmoittamatta jättämisen, talousarviomäärärahojen enimmäismäärän ylittämisen, tuen mukauttamisen, rahoituskurin tai täydentävien ehtojen noudattamatta jättämisen seurauksena on sovellettava vähennyksiä tai poissulkemisia, nämä vähennykset tai poissulkemiset on kussakin tukijärjestelmässä määriteltävä seuraavalla tavalla ja seuraavassa järjestyksessä:
a)
Sääntöjenvastaisuuksien tapauksessa sovelletaan IV osaston I luvussa tai tarvittaessa asetuksen (EY) N:o 1973/2004 138 artiklassa säädettyjä vähennyksiä tai poissulkemisia.
b)
Edellä a alakohdan mukaisesti saatua määrää käytetään perustana laskettaessa tämän asetuksen 21 ja 21 a artiklan mukaisesti sovellettavia vähennyksiä, jotka johtuvat hakemusten jättämisestä myöhässä.
c)
Edellä b alakohdan mukaisesti saatua määrää käytetään perustana laskettaessa tämän asetuksen 14 artiklan 1 a kohdan mukaisesti sovellettavia vähennyksiä, jotka johtuvat viljelylohkojen ilmoittamatta jättämisestä.
d)
Kun kyseessä ovat asetuksen (EY) N:o 1782/2003 liitteessä I luetellut tukijärjestelmät, joille on mainitun asetuksen 64 artiklan 2 kohdan, 70 artiklan 2 kohdan, 71 artiklan 2 kohdan ja 143 b artiklan 7 kohdan mukaisesti vahvistettu talousarviomäärärahojen enimmäismäärä, jäsenvaltion on laskettava yhteen a, b ja c alakohdan mukaisesti saadut määrät.
Kullekin kyseisistä tukijärjestelmistä määritetään kerroin jakamalla talousarviomäärärahojen enimmäismäärä edellä ensimmäisessä alakohdassa tarkoitettujen määrien summalla. Jos näin saatu kerroin on suurempi kuin 1, sovelletaan kerrointa, joka on yhtä kuin 1.
Yksittäiselle viljelijälle sellaisessa tukijärjestelmässä, jolle on vahvistettu talousarviomäärärahojen enimmäismäärä, myönnettävän tukimäärän laskemiseksi a, b ja c alakohdan mukaisesti saatu määrä kerrotaan edellä toisessa alakohdassa määritetyllä kertoimella.
e)
Asetuksen (EY) N:o 1782/2003 10 artiklassa säädetystä tuen mukauttamisesta johtuvia ja tarvittaessa komission asetuksen (EY) N:o 1655/2004 (4) mukaisia vähennyksiä sekä asetuksen (EY) N:o 1782/2003 11 artiklassa säädetystä rahoituskurista johtuvaa vähennystä sovelletaan a, b, c ja d alakohdan mukaisesti saatuun tukimäärään.
f)
Edellä e alakohdan mukaisesti saatua tukimäärää käytetään perustana laskettaessa tämän asetuksen IV osaston II luvun mukaisesti sovellettavia vähennyksiä, jotka johtuvat täydentävien ehtojen noudattamatta jättämisestä.
3)
Korvataan 77 artikla seuraavasti:
”77 artikla
Vähennyksen laskuperusteet
Asetuksen (EY) N:o 1782/2003 10 artiklan mukaisen vähennyksen määrä lasketaan niiden suorien tukien määrien perusteella, jotka viljelijöille voitaisiin maksaa tämän asetuksen 71 a artiklassa säädetyn menettelyn mukaisesti tai asetuksen (EY) N:o 1782/2003 liitteessä I lueteltujen mutta mainitun asetuksen III tai IV osastoon kuulumattomien tukijärjestelmien tapauksessa niihin sovellettavan erityislainsäädännön mukaisesti.”
4)
Korvataan 79 artiklan 1 kohdan ensimmäinen alakohta seuraavasti:
”Sen määrittelemiseksi, onko asetuksen (EY) N:o 1782/2003 12 artiklassa tarkoitettu 5 000 euron yläraja saavutettu, on otettava huomioon niiden suorien tukien kokonaismäärä, jotka olisi myönnettävä ennen tuen mukauttamisesta johtuvien vähennysten soveltamista mainitun asetuksen 10 artiklan mukaisesti tai mainitun asetuksen liitteessä I lueteltujen mutta sen III tai IV osastoon kuulumattomien tukijärjestelmien tapauksessa niihin sovellettavan erityislainsäädännön mukaisesti.”
2 artikla
Poiketen siitä, mitä asetuksen (EY) N:o 1782/2003 28 artiklan 2 kohdassa säädetään, jäsenvaltiot voivat vuoden 2005 osalta suorittaa mainitun asetuksen liitteessä I tarkoitettujen tukijärjestelmien mukaiset maksut kahtena eränä, jos kyseisiä tukijärjestelmiä ensimmäistä kertaa sovellettaessa ilmeni hallinnollisia vaikeuksia, joiden perusteella tämä on aiheellista.
Ensimmäinen erä voi olla enintään sen määrän suuruinen, jonka osalta tukikelpoisuus on jo vahvistettu asetuksen (EY) N:o 796/2004 mukaisesti suoritetuin tarkastuksin ja johon ei liity riskiä siitä, että myöhemmin määritettävä tuen kokonaismäärä olisi ensimmäistä erää pienempi.
3 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä tammikuuta 2005 alkavia vuosia koskeviin tukihakemuksiin.
Jäsenvaltiot voivat kuitenkin päättää olla soveltamatta tämän asetuksen 1 artiklaa asetuksen (EY) N:o 1782/2003 III osastossa vahvistetun tilatukijärjestelmän ja mainitun asetuksen IV osaston 1-7 luvussa vahvistettujen tukijärjestelmien mukaisiin ja vuoden 2005 osalta maksettaviin tukiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä marraskuuta 2005.

Labels: 5
6